OpenLLM-France/wikimedia huggingface dataset:
# Luhuso

Luhuso Lapurdiko hego-ekialdeko udalerri mugakidea da, Lapurdi Garaia eskualdekoa eta hango herririk txikiena dena populazioari dagokionez. Nafarroa Behereako mugan kokatuta dago.

## Geografia
### Ingurune naturala

Errobi ibaia udalerritik igarotzen da.

### Auzoak

* Harnabarrea

### Udalerri mugakideak

* Kanbo iparraldean
* Itsasu mendebaldean
* Bidarrai (Nafarroa Beherea) hegoaldean
* Makea ekialdean

## Historia
### XIX. mendea arte

Aurretik Makea eta Lekorneko auzoa izanda, Luhuso XVII. mendearen amaiera aldera bihurtu zen udalerri independente. Aurretik, herria XVI. mende aldera hasi zen populatzen.
Frantziar Iraultzaren garaian, administrazio egitura berri bat agertzearekin, Ipar Euskal Herriko hainbat herrik izenez aldatu zuten; Luhusok, Montagne-sur-Nive izena hartu zuen.

### Gaur egun

2016ko abenduaren 16an Luhuson atxilotu zituzten Txetx Etcheverri, Béatrice Molle-Haran, Michel Bergouignan, Michel Berhokoirigoin eta Stéphane Etchegaray "Etxe", "bakearen artisauak" izenekoak ("artisains pour la paix"). ETAren desarmatze zibilean laguntzen ahalegindu ziren, bake prozesuaren alde.

## Demografia

Bi mendez, XIX. eta XX. mendeetan zehar, 500 biztanleko populazioa izan zuen Luhusok. XXI. mendearen hasieran, berriz, biztanleria bikoiztu eta egun, ia 900 lagun ditu.
* Luhusoko biztanleria
* Datuen iturburua: INSEE

## Kultura

* Harri Xuri kulturgela edota "karrikako arteen fabrika" Ipar Euskal Herriko barnealdeko azpiegitura kultural inportantea da.
* Nafar-lapurtera

### Euskara

Luhuson Sara-Ainhoa inguruko euskara mintzatzen da, nafar-lapurtarraren aldaera.

## Ondasun nabariak

* Pilotalekua
* XVII. mendeko Beata Maria eliza
* Luhusoko geltokia

## Luhusoar ospetsuak

* Arnaud Beheran (1868-1941), pilotaria.
* Jan Piarre Larralde (1886-1945), bertsolaria.
* Piarres Lafitte (1901-1983), euskal idazlea, euskaltzalea, apaiza eta kazetaria.
* Simon Elissetche (1920-), pilotaria.
* Claude Bidabe (1939- ), pilotaria.

## Erreferentziak

* 1 2 3 4 5 Euskal Herriari Begira. Udalbiltza.
* ↑ "Berria" (2016/12/21).
* ↑ Harri Xuriren bloga.
* ↑ «Luhuso - Ahotsak.eus» ahotsak.eus (Noiz kontsultatua: 2018-11-15).
* ↑ «Sara-Ainhoa ingurukoa - Ahotsak.eus» ahotsak.eus (Noiz kontsultatua: 2018-11-15).

## Kanpo estekak

* Joseba Aurkenerena: Luhusoko kabalkada, umore handiko tobera.
* Datuak: Q842624
* Multimedia: Louhossoa / Q842624
* Liburuak: Euskal Herriko bidaia-gida/Herriz herri/Luhuso
# Luhusoko geltokia

Luhuso Lapurdiko tren geltoki bat zen, Luhuso udalerrian, 1892ko abuztuaren 20an ireki zena.

## Egoera

Geltokia honako burdinbide hauen ibilbidearen zati zen:
* Baiona — Donibane Garazi: 227,578 kilometro-puntua

## Sarbideak

* Gibelarte auzoa

## Historia

1892ko abuztuaren 20an ireki zen jendearentzat, Baiona-Donibane Garazi burdinbidearen trazatuaren zati gisa. Geltokia zeharkatzen zuen zatia 1930ean 1,5 kV CCtean elektrifikatu zen.
2019an, Euskal Hirigune Elkargoak Baionako aldirien sareko 54 lineko trenak bertan ez gelditzea eragin zuen.

## Zerbitzuak

Ez dago tren zerbitzurik egun.

## Erreferentziak

* ↑ SNCF Open Data OHARRA: geltokian edo Internet bidez konpostatutako billeteak baino ez dira zenbatzen datuak. Baliteke bidaiari gehiago egotea, hasierako geltokian garraio-titulua konpostatu ezin dutenez, helmugako geltokian konpostatu dutenak.
* ↑ Revue La Vie du Rail, no 1811 pages 8 à 10
* ↑ (Frantsesez) «KANBO: tren berriak Baiona-Kanbo-Garazi linean» actu.fr (Noiz kontsultatua: 2020-04-10).

## Ikus, gainera

* Baiona-Donibane Garazi burdinbidea

## Kanpo estekak

* Datuak: Q2178914
* Multimedia: Gare de Louhossoa / Q2178914
| | Itsasu | Luhuso | Bidarrai–Nobilia Zubia | |
| Baiona | | | | Donibane Garazi |
# Luhyňa

Luhyňa Eslovakiako udalerri bat da, Trebišoveko barrutian kokatuta. 6,84 km²ko azalera du eta 317 biztanle 2017ko datuen arabera.

## Historia

Idatzizko lehen aipamena 1263. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q520108
* Multimedia: Luhyňa / Q520108
# Luigi Bernabò Brea

Luigi Bernabò Brea (Genoa, 1910eko irailaren 27a - Lipari, 1999ko otsailaren 4a) arkeologo italiarra zen. Italiako Atenasko arkeologia-eskolan ikasi ondoren, Siziliako historiaurrean eta arkeologia klasikoan aritu zen, bereziki Eoliar uharteetan, non anitz urtetan Eoliar eskualdeko museo arkeologikoa zuzendu zuen, gaur egun berari eskainita dagoena. Hasieran, Liguriako eta Egeoko zibilizazioak ikasi zituen.
1939tik 1941eko azaroa arte, Liguriako antzinatasunen superintendentziaren (orain Liguriako arkeologia-ondasunen superintendentzia) lehen zuzendaria izan zen.
Lehenetariko bat izan zen metodo estratigrafikoa erabiltzean Arene Candidetan, Finale Liguren. Honetaz gain, parte hartu zuen metodo honekin Neolitoko faziesa definitzean Italian eta Mediterraneoan. Hainbat urtetan, Sizilia ekialdeko antzinatasunen superintendentzia zuzendu zuen, ekialdeko eta mendebaldeko Mediterraneoaren arteko denborazko antzekotasunetan erreparatuz.
Horretarako, bi aztarnategi arkeologikoren lanetan oinarritu zen: Liguriako Arene Candide eta Lipariko akropolian. Bietako geruzetan aurkitutakoak adierazten zuen Mediterraneoko beste aztarnategi batzuekin harreman zuzenak zeudela.
Bernabò Brearen beste merituen artean aipa daiteke Siziliako ekialdeko arkeologia-superintendentzia antolatzea Bigarren Mundu Gerraren ostean; argitalpen asko egitea; eta, Madeleine Cavalierren lankidetzarekin, Lipariko Eoliar eskualdeko museo arkeologikoaren sorrera, zeina 1999an jakitun horren omenez egin baitzen. Museo hau, horrenbesteko bildumei esker, Italia eta Mediterraneoko museo arkeologikoen onenetariko bat da.

## Aipamenak

Lipariko Eskualdeko eoliar museo arkeologikoak haren izena du.https://it.wikipedia.org/wiki/Museo_archeologico_regionale_eoliano

## Bibliografia

* Luigi Bernabò Brea, in Biografie e bibliografie degli Accademici Lincei, Roma 1976, 729–732 or.
* Lucilla de Lachenal, "Biografia di Luigi Bernabò Brea", in Dalle arene candide a Lipari, Roma 2004, 215–216 or.

## Kanpo estekak

* Luigi Bernabò Breari eskainitako tokia: http://www.luigibernabobrea.it. 2019.04.01ean kontsultaturik
* Luigi Bernabò Brearen oinordetza http://www.raistoria.rai.it/articoli-programma/dalla-parte-del-patrimonio-l’eredità-di-luigi-bernabò-brea/35394/default.aspx. 2019.04.01ean kontsultaturik
* Datuak: Q1751506
* Multimedia: Luigi Bernabò Brea / Q1751506
# Llanvair Discoed

Llanvair Discoed, galesez: Llanfair Is Coed, Galesko udalerri bat da, Monmouthshire konderrian.

## Kanpo estekak

* Datuak: Q6661826
* Multimedia: Llanvair Discoed / Q6661826
# Llanwenarth

Llanwenarth, Galesko udalerri eta parrokia bat da, Monmouthshire konderrian.

## Kanpo estekak

* Datuak: Q6661860
* Multimedia: Llanwenarth / Q6661860
# Llanvihangel Gobion

Llanvihangel Gobion, galesez: Llanfihangel-y-gofion, Galesko baserri giroko udalerri eta parrokia bat da, Monmouthshire konderrian.

## Kanpo estekak

* Datuak: Q6661854
* Multimedia: Llanvihangel Gobion / Q6661854
# Llanvabon

Llanvabon, galesez: Llanfabon, Galesko bi herriz osatutako parrokia bat da, Caerphilly konderrian.

## Kanpo estekak

* Datuak: Q6661831
# Llanvapley

Llanvapley, galesez: Llanfable, Galesko udalerri bat da, Monmouthshire konderrian.

## Kanpo estekak

* Datuak: Q6661833
* Multimedia: Llanvapley / Q6661833
# Llanvihangel-Ystern-Llewern

Llanvihangel-Ystern-Llewern, galesez: Llanfihangel-Ystum-Llywern, Galesko udalerri bat da, Monmouthshire konderrian.

## Kanpo estekak

* Datuak: Q6661848
* Multimedia: Llanvihangel-Ystern-Llewern / Q6661848
# Llanvihangel Crucorney

Llanvihangel Crucorney, galesez: Llanfihangel Crucornau, Galesko udalerri eta komunitate bat da, Monmouthshire konderrian.

## Kanpo estekak

* Datuak: Q6661851
* Multimedia: Llanvihangel Crucorney / Q6661851
# Llanvaches

Llanvaches, galesez: Llanfaches, Galesko Newport konderriko udalerri eta komunitate bat da.

## Kanpo estekak

* Datuak: Q6661829
* Multimedia: Llanvaches / Q6661829
# Llanvetherine

Llanvetherine, galesez: Llanwytherin, Galesko udalerri bat da, Monmouthshire konderrian.

## Kanpo estekak

* Datuak: Q6661835
* Multimedia: Llanvetherine / Q6661835
# Llanwarne

Llanwarne, Ingalaterrako mendebaldean dagoen udalerri bat da, Herefordshire konderrian. Ingalaterran egon arren, galeserazko izena du.
2011n 380 biztanle zituen.
* Datuak: Q3784280
* Multimedia: Llanwarne / Q3784280
# Luis Landero

Luis Landero Duran (Alburquerque, Badajoz, 1948ko martxoaren 25a) espainiar literatura kritikari eta eleberrigilea da. Hainbat artikulu ere idatzi ditu, El País egunkarian batez ere.

## Biografia

Nekazari familia batean sortu zen, eta 1960an Madrilera emigratu zuten. Han hainbat lanbidetan lan egin behar izan zuen, batxilergo eta unibertsitateko ikasketak ordaindu ahal izateko. Hispaniar filologian lizentziatu zen, eta espainiar hizkuntza eta literatura irakasten ditu Madrilen. 1990ean Literatura Sari Nazionala eta Kritikaren Saria bereganatu zituen bere lehen eleberriarekin: Juegos de la edad tardía (1989, Adin berantiarreko jolasak). Bigarren eleberriarekin, Caballeros de fortuna (1994, Zortearen zaldunak), kontalari handia zela berretsi zuen. Urte berean El oficio de escritor (Idazle lanbidea) saiakera laburra idatzi zuen; 1996an Entre líneas (Lerro artean) kontakizun autobiografikoa, eta 1999an bere hirugarren eleberria: El mágico aprendiz (Ikasle magikoa). Luis Landerok punta-puntako leku bat betetzen du egungo literatura espainiarraren barruan.

## Lanak
### Eleberriak

* Juegos de la edad tardía (1989, Tusquets)
* Caballeros de fortuna (1994, Tusquets)
* El mágico aprendiz (1998, Tusquets)
* El guitarrista (2002, Tusquets)
* Hoy, Júpiter (2007, Tusquets)
* Retrato de un hombre inmaduro (2009, Tusquets)
* Absolución (2012, Tusquets)
* El balcón en invierno (2014, Tusquets)

### Besteak

* Entre líneas: el cuento o la vida (2000, Tusquets). Saiakera
* Ésta es mi tierra (2000, Editora Regional de Extremadura).
* ¿Cómo le corto el pelo, caballero? (2004, Tusquets). Artikuluak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-3-19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9025151
# Luis Lopetegi

Luis Lopetegi Aranguren, kirol munduan Agerre I izenaz ezaguna, (Azpeitia, Gipuzkoa, 1927ko ekainaren 9a - Eibar, 1969ko abuztuaren 2a) harri-jasotzailea zen.

## Biografia

Agerre I.a Azpeitian jaio zen 1927ko ekainaren 9an, Agerre baserrian, Loiola auzoan.
Harri-jasotzaile bikaina zen, 1952 eta 1962 arteko hamarkadan areriorik gabe aritu zen marka ahaleginak egiten.
Kirolari aparta, 180 cm eta 90 kg gizasemea, harriekin hasi aurretik futbolean aritu zen bere herriko Lagun Onak taldean, atezain bezala. Garaikoek diote atezain bikaina zela eta Atletico Madrid futbol taldeak fitxatu nahi izan zuela.
1952ko azaroaren 9an eguerdiko 12.30etan jokatu zuen bere lehenbiziko apustua herrikide zen Garatxabalen aurka. 152 kg harri kubikoaz 10 minutuko hiru txandetan zuten egin beharreko lana. Agerre Iak 78 jasoaldi eman zizkion eta Garatxabalek 66 jasoaldi.
Geroztik ez zuen areriorik izan eta lehen aipatu bezala marka ahaleginetan aritu zen.
1954an Donostiako zezen plazan 152 kg harri kubikoari 8 jasoaldi eman zizkion minutu batean.
1956ko ekainaren 6an 200 kg, esku-zulo gabeko harri errektangeluarraz Errekartetxoren marka ondu zuen. Honen marka bost minututan hiru jasoaldi zen eta Agerrek hiru minututan lau jasoaldi egin zituen.
Aizarnazabalgo 194 kg harri kubikoa berak jaso zuen lehenbiziko aldiz 1957 urtean, 30 urte egon ondoren inork jaso gabe.
Eta bere bigarren eta azken apustua 200 kg harri errektangeluarraz egin zuen Bedaioko Artolaren aurka, erraz gainditu zuen arerioa, 16 jasoaldi eman zizkion eta Artolak 8 jasoaldi besterik ez zituen egin.
Hurrengo urteetan gaztei erakusten aritu zen eta Alfa lantegian lanean bere heriotza arte.
Eibarren hil zen 1969ko abuztuaren 2an, 42 urte zituela Amañako jaietan bere lagun bati laguntzen ari zela harri jasotze erakustaldi batean.

## Erreferentziak

* ↑ Agerre harriak plazara itzuliko dira Berastegin

## Kanpo estekak

* Datuak: Q12262683
# Luis Mari Arantzabe

Luis Maria Arantzabe Goenaga (Alkiza, 1949ko ekainaren 18a - 2022ko maiatzaren 29a) esku huskako pilotaria. Atzelari moduan jokatzen zuen.
Luis Mari Arana bailarako Albiztegi baserrian jaio zen. Familian tradiziorik ez bazegoen ere, gazte gaztetatik hasi zen pilotan. 13 urterekin Alkizan antolatu zen lehen txapelketa irabazi zuen.
16 urterekin Tolosara egin zuen salto eta Urdiña Txiki elkartearen lizentziarekin hasi zen jokatzen. 19 urterekin afizionatuetara pasa zen.
Profesional moduan Tolosako Beotibar frontoian debutatu zuen 1973ko martxoaren 5ean. Ezkurra zuen aurrelaria eta Galartza I – Saizarren aurka jokatu zuen, partidua 18 - 7 irabaziz. Empresas Unidades enpresarekin hasi zen profesional, baina laster Eskulari enpresara pasatu zen Migel Soroaren eskutik.
Nahiz eta lehen mailako partidu batzuk jokatu, bigarren mailako pilotari moduan aritu zen. Hortaz binakako txapelketa ez zuen inoiz jokatu. Eskuz banakakoa bitan jokatuz zuen ordea. 14 urtez izan zen profesional. 1.000 partidutik gora jokatu zituen bere ibilbidean eta Tolosako Beotibarreko errekorra du: 347 partidu jokatu zituen bertan. Aintzat hartu behar da garai Tolosako Beotibarren larunbatero eta astelehenero jokatzen zirela partiduak eta batzuetan baita igandeetan ere. Arantzabe nahikoa finkoa zen Beotibarreko koadroan.
1987ko ekainaren 24an erretiratu zen Beotibar frontoian San Joan egunez, Tolosako egun nagusian alegia.
Lanbidez nekazaria izan zen.
Alkizako Sakamidra bailarako Basatxabal baserriko Kontxi Saralegi Olarrarekin ezkondu zen eta hiru seme-alaben aita zen: Urko, Igor eta Alaitz.

## Erreferentziak

* ↑ Elizondo, Eli. (2006). Aranzabe Alkizako pilotaria. Oilategitik, 26-27 or..
* ↑ https://ataria.eus/komunitatea/joxemisaizar/1574936144098-beotibarren-etxean-bezala..
* ↑ «FUNERARIA ORIA EHORZTETXEA» www.funerariaoria.com (Noiz kontsultatua: 2022-05-31).

## Kanpo estekak

* Datuak: Q88673450
# Luis Laorga

Luis Laorga Gutiérrez (Madril, 1919ko urtarrilaren 5a - ib., 1990eko azaroaren 5a) bere garaian ospe handia izan zuen arkitektoa izan zen. Euskal Herrian gehien bat ezaguna Sainz de Oizarekin batera Arantzazuko Santutegiko proiektuaren egileetako bat izan zelako.

## Ibilbidea

XX. mende erdialdean haren diziplinari berrikuntza-bultzada eman zion arkitekto azpimarragarria da. Bai Laorga eta baita Sáenz de Oiza ere 50. hamarkadan sormen arkitektonikoko abangoardiaren buru izan zen Madrilgo Arkitektura Eskolako ordezkari nagusiak izan ziren.
Ez bakarrik Arantzazuko Santutegiko proiektuan, proiektu askotan Francisco Javier Sáenz de Oiza ospetsuarekin bat egin zuen lan. Horien artean nabarmendu beharrekoak dira Arantzazuko Basilika eta Madrilgo Mesedeetako Andre Mariaren Basilika Hispanoamerikarra.
Aipatzekoa da halaber Pasaiako Itsas Eskola, José López Zanón arkitektoarekin batera diseinatua, 1966ko lan brutalista ikusgarria.

## Lanen iruditegia

* Arantzazuko santutegia, Oñatin (Gipuzkoa), Saenz de Oizarekin batera.
* Pasaiako Itsas Eskola, Lopez Zanonekin batera.
* Mesedeetako Basilika Hispanoamerikarra, Madril, Saenz de Oizarekin batera.

## Erreferentziak

* ↑ «Arkitektura» www.arantzazu.org (Noiz kontsultatua: 2022-09-17).
* ↑ «Eskolako iragana eta oraina» www.blasdelezoescuelanautica.com (Noiz kontsultatua: 2024-04-10).

## Kanpo estekak

* Datuak: Q21509027
* Multimedia: Luis Laorga Gutiérrez / Q21509027
# Luis Llaguno

Luis Llaguno Piñera (1878 – Urduña, 1975eko urriaren 11) bizkaitar politikaria izan zen.

## Biografia

Pedro Maria Llaguno ahaldun nagusiaren iloba, ideologikoki karlista izan zen. 1914tik 1923ko irailera Urduñako alkatea izan zen. Frankisten konkistaren ondoren, berriro Orduñako alkatea, eta baita Bizkaiko Foru Aldundiaren eta Bizkaiko Aurrezki Kutxaren presidentea ere izan zen.
Llaguno gerrako umeen bortxazko errepatriazioaz arduratu zen Bizkaiko Adingabeen Babeserako Erkidego Batzordeetan (Juntas Provinciales de Protección de Menores de Vizcaya) sortu zen berezko batzorde baten lehendakaria zelarik. Repatriación de Menores deituriko batzordearen beste kide batzuk izan ziren Clotilde Adan de Yarza, Manuela Escauriaza, Julián Benito Marco Gardoqui, Eliseo Migoya Torre, Enrique López de la Alberca, Pedro José Galíndez eta Amalia López Doriga.

## Erreferentziak

* ↑ museocarlistademadrid.com
* ↑ (Gaztelaniaz) Mugurutza, Félix. (2021/06/11). «Cayo Redón y mi bici» Deia.
* ↑ (Gaztelaniaz) Egiguren Mandaluniz, Joseba. (2014). Prisioneros en el campo de concentración de Orduña (1937-1939). Ttarttalo ISBN 8498435021..
* ↑ Auñamendi Eusko Entziklopedia
* ↑ Arrien, Gregorio. (2014). ¡Salvad a los niños! Historia del exilio vasco en Gran Bretaña. (1937-1940). Sabino Arana Fundazioa.
* ↑ (Gaztelaniaz) Memoria de la Junta Provincial de Protección de Menores de Vizcaya (1932-1939). Bilbao.
* Datuak: Q109349940
# Luis Lamas

Luis María Galo de la Santísima Trinidad Lamas Reguera , Luis Lamas izenez ezaguna, Uruguaiko politikari bat izan zen, 1793an jaioa (beste batzuek diote 1798an) eta Rosarion hila, 1864ko irailaren 4an.

## Kanpo estekak

* Datuak: Q885872
* Multimedia: Luis Lamas / Q885872
# Luis Malagón

Luis Malagón, (Zamora (Mexiko), 1997ko martxoaren 2a), futbolean aritzen den kirolari mexikarra da.
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen futbolean Mexiko ordezkatuz; Brasilgo taldearen (urrezko domina) eta Espainiako taldearen (zilarrezko domina) atzetik sailkatu zen Mexikoko taldea.
Tokion, honako hauek osatzen zuten Mexikoko taldea: Luis Malagón, Jorge Sánchez, César Montes, Jesús Angulo, Johan Vásquez, Vladimir Loroña, Luis Romo, Carlos Rodríguez, Henry Martín, Diego Lainez, Alexis Vega, Adrián Mora, Guillermo Ochoa, Érick Aguirre, Uriel Antuna José Joaquín Esquivel, Sebastián Córdova, Eduardo Aguirre, Ricardo Angulo, Fernando Beltrán, Roberto Alvarado eta Sebastián Juradok.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Futbola, gizonezkoa. |

## Erreferentziak

* ↑ «Luis Malagón» olympedia.org (Ingelesez)
* ↑ «Luis Malagón» olympics.com (Gaztelaniaz)

## Kanpo estekak

* Datuak: Q34860677
* Multimedia: Luis Malagón / Q34860677
# Mahiro Yoshinaga

Mahiro Yoshinaga (japonieraz: 吉長 真優, Yoshinaga Mahiro, 2002ko martxoaren 20a -) Japoniako futbolaria da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q85877815
# Mahlberg

Mahlberg Alemaniako Baden-Württemberg estatuko hiri bat da. 2010. urteko erroldaren arabera 4.703 biztanle zituen.

## Iruditegia

* Eliza.

## Demografia

Ikus jatorrizko Wikidatako eskaera eta iturriak.

## Kanpo estekak

* Mahlbergo Udal webgunea (Alemanez)
* Datuak: Q532167
* Multimedia: Mahlberg / Q532167
# Mahisagar barrutia

Mahisagar barrutia (gujarateraz: મહીસાગર જિલ્લો) Indiako barruti bat da, Gujarat estatuan. biztanle ditu 2.260,64 kilometro koadrotan.

## Mugakideak

Honako barrutiekin egiten du muga:
Dahod barrutia Aravalli district $^{(en)}$ Panchmahal barrutia Kheda barrutia

## Ikus, gainera

* Gujarat

## Kanpo estekak

* Datuak: Q5706885
* Multimedia: Mahisagar district / Q5706885
# Mahiro Ano

Mahiro Ano (japonieraz: 阿野 真拓, Ano Mahiro, 2003ko abuztuaren 30a -) Japoniako futbolaria da.
Hainbat futbol taldetan jokatu du, esaterako Tokyo Verdy.

## Kanpo estekak

* (Japonieraz) J.League Data Site
* Datuak: Q85884344
# Mahjong

Mahjong edo mah-jongg (maˈdʒoŋ ahoskatua) txinatar jatorriko mahai-jokoa da, bereziki 1920ko hamarkadatik aurrera mendebaldera zabaldu zena. Txolarre (txinera tradizionalez: 麻將; txinera sinplifikatuz: 麻将; pinyinez: máquè) ere esaten zaio txineraz. Jatorrizko bertsio txinatarraz gain, beste aldaerak ere badaude (japoniarra, korearra, estatubatuarra eta bakar-jokoa, batzuk aipatzearren). Bere ospe eta eraginagatik, mundu osora zabaldu zen internet bidez.
Bere aurrekoak «orri-sorta zerrendatan» izena jasotzen zuen, fitxak kartoi mehezkoak baitziren, gaur egungo kartak bezala. Pixkanaka, material hori utzi eta bolizko, egurrezko eta, batez ere, banbuzko fitxak egiten hasi ziren, baina gaur egun ohikoena plastikoa erabiltzea da, iraunkorragoa eta merkeagoa. Hala ere, antzinaroan egin zuten bezala, benetako artelanak hainbat materialetan egiten jarraitzen da.
Mahjong-a, jatorrizko bertsioan, 144 fitxa edo teilaz osatuta dago, baina zenbaki hori aldatu egiten da set motaren arabera, non fitxa batzuk gehitu edo ezabatzen diren. Aldaera askotan, jokalariek 13 fitxa dituzte jokoa hasteko eta, 14. fitxa bat lapurtzean, jokoa irabaziko luke 4 set (Chow, Pung eta Kong, txandakatuta) baditu eta begi parea.

## Erreferentziak

* ↑ Angulo Martin, Patxi. (1997). «Mundu zabaleko jokoak. Jokoen mundu zabala» www.elhuyar.eus (Elhuyar): 68-79. ISBN 978-84-92457-60-1. (Noiz kontsultatua: 2021-12-19).
* ↑ (Ingelesez) Mahjong Around the World - World Series of Mahjong. .
* ↑ (Ingelesez) Vickroy, Donna. «Growing interest in ancient Chinese game» Chicago Tribune.

## Ikus, gainera

* Jokoenea

## Kanpo estekak

* Datuak: Q12263
* Multimedia: Mahjong / Q12263
# Mahlstetten

Mahlstetten Alemaniako udalerria da. Baden-Württemberg estatuan kokatuta dago, [[Tuttlingen (barrutia)|Tuttlingen]] barrutian. 2014an 754 biztanle zituen 12,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q550726
* Multimedia: Mahlstetten / Q550726
# Mahinda Rajapaksa

Percy Mahendra “Mahinda” Rajapaksa (1945eko azaroaren 18a, Weeraketiwa, Hambantota barrutia) Sri Lankako Errepublika Sozialista Demokratikoko presidentea.
Bere aita, D.A. Rajapaksa Sri Lankako parlamentuko kide izan zen. Rajapaksak Richmondeko Unibertsitatean (Virginia, AEB) ikasi zuen. 1970ean Sri Lankako Askatasunaren Alderdian (SLAA) sartu zen. 1994 urtean, Enplegu-ministroa izendatu zuten, eta kargua gauzatu zuen 1997ra arte.
Rajapaksa Sri Lankako Lehen ministro ere izan zen 2004ko apirilaren 6tik 2005eko azaroaren 21a arte.
Shiranthi Rajapaksarekin ezkonduta dago, eta hiru seme-alaba dituzte.
2005eko azaroaren 19an, Mahinda Rajapaksak Sri Lankako lehendakaritza onartu zuen, eta Ratnasiri Wickremanayake izendatu zuen Sri Lankako Lehen ministro.

## Kanpo estekak

* (Ingelesez) Sri Lankako Presidentearen webgune ofiziala
* (Ingelesez) Mahinda Rajapaksaren webgune ofiziala
* (Ingelesez) Sri Lankako Askatasunaren Alderdiaren webgune ofiziala
* (Ingelesez) "Mahinda 4 Sri Lanka": Mahinda Rajapaksaren biografia, argazkiak, berriak eta kritikak jasotzen dituen webgunea
* Datuak: Q57338
* Multimedia: Mahinda Rajapaksa / Q57338
# Mahlon

Mahlon ("ahuldu, gaixotu") Itun Zaharreko pertsonaia bibliko bat da. Elimelek eta Noemiren semea zen. Epaileen garaian gertatu zen gosete baten ondorioz, bere gurasoekin, Judako Betleemetik Moabera joan zen, non Rutekin ezkondu zen, neska moabitar bat. Hala ere, seme-alabarik izan gabe hil zen. Rut, Judara itzuli zen bere amaginarrebarekin batera, eta leviratoaren legearen arabera, Boozekin ezkondu zen. Ezkontza honetatik sortu zen familia leinuaren ondorengo, David erregea izan zen.

## Kanpo estekak

* Datuak: Q9026972
# Mahmood

Alessandro Mahmoud (Milan, 1992ko irailaren 12an), Mahmood izen artistikoaz ezagunagoa, italiar abeslari eta musikagilea da. 2012an Italiako X Factor telebista saioaren seigarren denboraldian parte hartu zuen. 2019an Sanremoko kantu jaialdia irabazi zuen "Soldi" abestiarekin, eta ondorioz Italia ordezkatu zuen 2019ko Eurovision Abesti Lehiaketan, Tel Aviven, bigarren postua lortuz. 2022an bigarrenez irabazi zuen Sanremoko kantu jaialdia Blancorekin duoa osatuz, "Brividi" abestiarekin. Turinen egin zen 2022ko Eurovision Abesti Lehiaketan etxeko partaideak izan ziren, eta seigarren postua lortu zuten.

## Diskografia (albumak)

* Gioventù bruciata (2019)
* Ghettolimpo (2021)
* Datuak: Q60036307
* Multimedia: Mahmood / Q60036307